CELEX: 62019CB0920
Language: fi
Date: 2021-05-18 00:00:00
Title: Asia C-920/19: Unionin tuomioistuimen määräys (seitsemäs jaosto) 18.5.2021 (ennakkoratkaisupyyntö, jonka on esittänyt Landesverwaltungsgericht Steiermark – Itävalta) – Fluctus s.r.o., Fluentum s.r.o. ja KI v. Landespolizeidirektion Steiermark (Ennakkoratkaisupyyntö – Unionin tuomioistuimen työjärjestyksen 99 artikla – SEUT 56 artikla – Palvelujen tarjoamisen vapaus – Rajoitukset – Onnenpelit – Onnenpelimarkkinoiden järjestämistä koskeva kaksiosainen järjestelmä – Arpajaisia ja kasinoja koskeva monopoli – Onnenpeliautomaattien hyödyntämistä koskeva ennakkolupa – Monopolin haltijan mainontakäytännöt – Arviointiperusteet – Perustuslakituomioistuimen oikeuskäytäntö, jossa kansallisen lainsäädännön todetaan olevan yhteensopivaa unionin oikeuden kanssa)

9.8.2021   
            
            
               FI
            
            
               Euroopan unionin virallinen lehti
            
            
               C 320/9
            
         
      Unionin tuomioistuimen määräys (seitsemäs jaosto) 18.5.2021 (ennakkoratkaisupyyntö, jonka on esittänyt Landesverwaltungsgericht Steiermark – Itävalta) – Fluctus s.r.o., Fluentum s.r.o. ja KI v. Landespolizeidirektion Steiermark
      (Asia C-920/19) (1)
      
      (Ennakkoratkaisupyyntö - Unionin tuomioistuimen työjärjestyksen 99 artikla - SEUT 56 artikla - Palvelujen tarjoamisen vapaus - Rajoitukset - Onnenpelit - Onnenpelimarkkinoiden järjestämistä koskeva kaksiosainen järjestelmä - Arpajaisia ja kasinoja koskeva monopoli - Onnenpeliautomaattien hyödyntämistä koskeva ennakkolupa - Monopolin haltijan mainontakäytännöt - Arviointiperusteet - Perustuslakituomioistuimen oikeuskäytäntö, jossa kansallisen lainsäädännön todetaan olevan yhteensopivaa unionin oikeuden kanssa)
      (2021/C 320/10)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesverwaltungsgericht Steiermark
      
         Asianosaiset
      
      
         Valittajat: Fluctus s.r.o., Fluentum s.r.o. ja KI
      
         Vastapuolena oleva viranomainen: Landespolizeidirektion Steiermark,
      Finanzpolizei Team 96:n osallistuessa asian käsittelyyn
      
         Määräysosa
      
      
                  1)
               
               
                  SEUT 56 artiklaa on tulkittava siten, että se ei ole esteenä onnenpelimarkkinoiden järjestämistä koskevalle kaksiosaiselle järjestelmälle pelkästään sillä perusteella, että arpajaisia ja kasinoja koskevan monopolin haltijan mainontakäytännöillä pyritään edistämään aktiivista osallistumista peleihin muun muassa arkipäiväistämällä pelejä, antamalla niistä myönteinen kuva sen perusteella, että saadut tulot käytetään yleisen edun mukaiseen toimintaan, tai lisäämällä pelien kiinnostavuutta huomiota herättävillä mainoksilla, joissa korostetaan houkuttelevasti mahdollisuutta suuriin voittoihin.
               
            
                  2)
               
               
                  Unionin oikeuden ensisijaisuuden periaatetta on tulkittava siten, että siinä velvoitetaan jäsenvaltion tuomioistuin jättämään soveltamatta SEUT 56 artiklan vastaista sisäisen oikeuden säännöstä, myös silloin, kun tämän jäsenvaltion ylempi tuomioistuin on todennut kansallisen lainsäädännön olevan yhteensopivaa unionin oikeuden kanssa.
               
            
         (1)  EUVL C 161, 11.5.2020.